stanford-oval/wikipedia huggingface dataset:
Chef Aid: The South Park Album

| Chef Aid: The South Park Album Eri esittäjä |
| --- | --- | --- |

Soundtrack-albumin tiedot
 Julkaistu: 1998-11-033. marraskuuta 1998
 Tyylilaji: huumori, rock, hip hop, rapcore
 Kesto: 76.42
 Levy-yhtiö: Columbia
Chef Aid: The South Park Album on 1998 julkaistu South Park albumi. Albumi on Rick Rubinin tuottama.
Albumista on kolme versiota "Clean", "Explicit" ja "Extreme". Explicit-versiossa on hävyttömyyksiä ja Parental Advisory -tarra, mutta sitä on silti osin sensuroitu. Extreme-versio on kokonaan sensuroimaton.
Kappaleet

"South Park Theme" (Primus) – 0:41
"Nowhere to Run" (Ozzy Osbourne/DMX/Ol' Dirty Bastard/The Crystal Method) – 4:40
"Chocolate Salty Balls (P.S. I Love You)" (Chef) – 3:55
"Brad Logan" (Rancid) – 2:16
"Come Sail Away" (Eric Cartman) – 5:12
"Kenny's Dead" (Master P) – 3:24
"Simultaneous" (Chef) – 3:17
"Will They Die 4 You?" (Remix) (Mase/Puff Daddy/Lil' Kim/System of a Down) – 3:52
"Hot Lava" (Perry Farrell ja DVDA) – 3:50
"Bubblegoose" (Remix) (Wyclef Jean sekä Stan, Kyle, Kenny ja Cartman) – 2:52
"No Substitute" (Chef) – 4:47
"Wake Up Wendy" (Elton John) – 5:58
"Horny" (Mousse T. vs. Hot 'N' Juicy) – 3:31
"Huboon Stomp" (Devo) – 3:21
"Love Gravy" (Rick James ja Ike Turner) – 4:01
"Feel Like Makin' Love" (Ned Gerblansky) – 3:26
"The Rainbow" (Ween) – 2:45
"Tonight Is Right for Love" (Chef ja Meat Loaf) – 3:03
"It's a Rockin' World" (Joe Strummer) – 2:31
"Mephisto and Kevin" (Primus) – 5:18
"Mentally Dull (Think Tank Remix)" (Vitro featuring the cast of South Park Remixed by Paul Robb) – 4:34
Comoén kansallispuisto

| --- | --- |
Sijainti:  Norsunluurannikko
Pinta-ala:  11 493 km²
| --- | --- |
Tyyppi:  Kansallispuisto, biosfäärialue, puisto 
Perustettu:  1968
muokkaa - muokkaa wikitekstiä - muokkaa Wikidataa
Comoén kansallispuisto on kansallispuisto Norsunluurannikossa ja vuodesta 1983 listattu UNESCOn maailmanperintöluetteloon. Siitä tuli maailmanperintökohde alkujaan kasviston monipuolisuutensa takia. Komoé-joen ansiosta alueen kasvillisuus on huomattavasti trooppisempaa kuin normaalisti näillä leveysasteilla.
Comoén kansallispuisto sijaitsee maan koillisosassa lähellä Burkina Fason rajaa. Sinne on matkaa Abidjanista noin 400 km. Alueen ensimmäiset suojelutoimet on tehty jo 1926, vuonna 1953 siitä tuli suojelualue ja 8. helmikuuta 1968 kansallispuisto. Vierailijoita päästetään puiston vain kuivalla kaudella marraskuusta huhtikuuhun.
Puiston pinta-ala on 11 493 km², joten se kuuluu Länsi-Afrikan suurimpiin suojelualueisiin. Sen eliömaailman monimuotoisuus liittyy maastonmuotojen vaihtelevuuteen. Komoé ja sen sivujoet kulkevat syvissä, kosteissa rotkolaaksoissa tasangon halki. Puistossa on tavattu 620 kasvilajia, 135 nisäkäslajia, (joihin kuuluu 11 apinaa, 11 lihansyöjää ja 21 sorkkaeläinlajia), 35 sammakkoeläinlajia ja 500 lintulajia (joista noin neljäsosa on muuttolintuja). Suojeltuja lintulajeja ovat sinikaulatrappi, guineansarvinokka ja nigeriansarvinokka. Komoéssa elää 60 kalalajia ja kolme krokotiililajia. Uhanalaisia nisäkäslajeja ovat simpanssi, savanninorsu ja hyeenakoira.
Vuonna 2003 alue lisättiin vaarassa olevien maailmanperintökohteiden luetteloon salametsästyksen, karjan ylilaiduntamisen ja puiston puuttuvan hallinnon takia.
Aiheesta muualla

Kuvia tai muita tiedostoja aiheesta Comoén kansallispuisto Wikimedia Commonsissa
Protected Areas Programme (Arkistoitu – Internet Archive) (englanniksi)
Charles Mair

Charles Mair vuonna 1919.
Charles Mair (1838 tai 1840–1927) oli kanadalainen runoilija ja kiivas nationalisti. Hän kuului Canada First -puolueeseen ja oli osallisena vastustamassa Louis Rielin perustamaa väliaikaishallitusta ja Redjoen kapinan vuosina 1869–1870 ja Saskatchewanin kapinan aikana 1885. Mair kuului vapaamuurareihin.
Aiheesta muualla

Project Gutenberg Charles Mairin teokset: (englanniksi)
Project Gutenberg text of his blank verse drama Tecumseh (1886) (englanniksi)
Charles Mair fonds[vanhentunut linkki] Queen's University Archives (englanniksi)
Crowmoor

| Crowmoor |
| --- | --- |

Tyyppi:  siideri
Valmistaja:  Sinebrychoff
Alkuperä:   Suomi
Infobox OKNimi-testi OK: 
Crowmoor (suom. varissuo tai varisnummi) on kuiva englantilaistyyppinen Sinebrychoffin siiderin tuotemerkki, joka on kehitetty Suomessa ja jota valmistetaan Sinebrychoffin Keravan panimolla. Crowmoor lanseerattiin vuonna 2002. Valikoimaan kuuluvat kuiva omenasiideri Crowmoor Dry Apple ja erittäin kuiva ja hapokas omenasiideri Extra Dry Apple sekä Dark Apple. Vuonna 2016 Crowmoor-tuotemerkille lanseerattiin uusi Country Cider -siiderisarja Hazy & Sour, josta osa tuotteessa käytetystä omenamehusta on suodattamatonta, jolloin juoma on luonnollisen sameaa. Juomien alkoholipitoisuus on 4,7 prosenttia.
Tuotetta on ollut aiemmin saatavilla myös päärynänmakuisena sekä Crowmoor Country Cider Still -hanapakkauksena, joka oli hiilihapotonta 4,5-prosenttista siideriä.
Crowmoor on 2010-luvun alkupuolelta alkaen ollut useana vuonna Suomen arvostetuin siideribrändi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä.
Crowmoor Extra Dry Apple nimettiin Suomen parhaaksi siideriksi vuoden 2010 Helsingin Olutfestivaalin HBF:n siiderikisassa.
Aiheesta muualla

Crowmoorin kotisivut (Arkistoitu – Internet Archive)
Sinebrychoff
Citizens’ War Memorial

| Citizens’ War Memorial |
| --- | --- |

Sijainti:  Christchurch,  Uusi-Seelanti
Koordinaatit:  43°31′50.19″S, 172°38′12.88″E
Suunnittelija:  George Harth (arkkitehti) William Trethewey (rakentaja)
Avattu:  9. kesäkuuta 1937
Citizens’ War Memorial on Christchurchin tuomiokirkon edessä sijaitseva muistomerkki Christchurchin kaupungissa Uudessa-Seelannissa. Muistomerkki rakennettiin ensimmäisessä maailmansodassa kuolleiden muistolle. Muistomerkki paljastettiin 9. kesäkuuta 1937. Veistos on 16 metriä korkea. Muistomerkin suunnitteli arkkitehti George Hart, ja veistoksen valmisti William Trethewey.
Aiheesta muualla

Kuvia tai muita tiedostoja aiheesta Citizens’ War Memorial Wikimedia Commonsissa
Crown Sydney

| Crown Sydney One Barangaroo |
| --- | --- |
 Crown Sydney vuonna 2021.
Tiedot
Sijainti:  1-11 Barangaroo Avenue Sydney, Australia
Rakennettu:  2016–2020
Käyttötarkoitus:  hotelli- ja asuinrakennus
Tila:  valmis
Yritykset
Arkkitehti:  WilkinsonEyre
Urakoitsija:  Lendlease
Omistaja:  Crown Resorts Limited
Tekniset tiedot
Kerroksia:  71 + 4 maan alla
Korkeus
Antenni:  271,3 m
Kattokorkeus:  271,3 m
Ylin kerros:  258,5 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Crown Sydney tai One Barangaroo on Sydneyssä Australiassa sijaitseva 271 metriä korkea pilvenpiirtäjä, joka on kaupungin korkein rakennus. Tornin rakennettiin vuosina 2016–2020, ja siinä on 71 kerrosta. Rakennuksessa on hotelli ja asuinhuoneistoja, ja siinä on komposiittirakenne. Rakennuksen suunnitteli arkkitehtitoimisto WilkinsonEyre.
Aiheesta muualla

Kuvia tai muita tiedostoja aiheesta Crown Sydney Wikimedia Commonsissa
Viralliset kotisivut (englanniksi)
Compact Disco

| Compact Disco |
| --- | --- |
 Compact Disco vuonna 2010.
Tiedot
Toiminnassa:  2008–
Tyylilaji:  pop, konemusiikki
Kotipaikka:  Budapest, Unkari
Levy-yhtiö:  CLS Music
Aiheesta muualla
Kotisivut
Infobox OKNimi-testi OK: 
Compact Disco on unkarilainen elektronista musiikkia esittävä yhtye.
Vuonna 2012 Compact Disco edusti Unkaria Eurovision laulukilpailussa kappaleella "Sound of Our Hearts". Kappale selvisi semifinaalista, ja sijoittui loppukilpailussa kolmanneksi viimeiselle sijalle.
Diskografia

Stereoid (2009)
II (2011)
Aiheesta muualla

Virallinen sivu
Laitajärvi

| Laitajärvi |
| --- | --- |
Valtiot:  Suomi
Paikkakunta:  Pello
Koordinaatit:  66°50′50″N, 24°21′02″E
Vesistöalue ja valuma-alueen tietoja
Päävesistöalue:  Tornionjoen vesistö
Laskujoki:  oja Pojasjokeen 
Järvinumero:  67.955.1.001
Mittaustietoja
Pinnankorkeus:  139,6 m  
Rantaviiva:  0,729 km  
Pinta-ala:  1,798 ha  
Saaria:  ei saaria 
 fiLaitajärvi 
Laitajärvi  on Lapissa Pellossa Konttajärven kylän lähellä sijaitseva järvi.
Maantietoa

Järven pinta-ala on 1,8 hehtaaria, se on 300 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Aalisjoen valuma-alueella (67.95), jonka Pojasjoen valuma-alueeseen (67.955) se kuuluu. Järven vedenpinnan korkeus on 139,6 metriä mpy.
Clément Dupont

| Mitalit> Maa:   Ranska.Miesten rugby. Olympialaiset  | Mitalit> Maa:   Ranska.Miesten rugby. Olympialaiset  | Mitalit> Maa:   Ranska.Miesten rugby. Olympialaiset  | Maa:   Ranska> Miesten rugby. |
| --- | --- | --- | --- |
|  Hopeaa | Pariisi 1924 | joukkuekilpailu |  |
Clément Dupont (11. huhtikuuta 1899 Argelès-Gazost, Hautes-Pyrénées – 1. marraskuuta 1993 Mérignac, Gironde) oli ranskalainen rugby union -pelaaja. Hän kilpaili vuoden 1924 kesäolympialaisissa Pariisissa ja kuului siellä hopeaa saaneeseen Ranskan miesten joukkueeseen.
Lehmälammi (Äänekoski)

| Lehmälammi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°34′10″N, 25°30′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskupuro:  Kivipuro Kilpilampeen 
Järvinumero:  14.651.1.014
Mittaustietoja
Pinnankorkeus:  178,4 m  
Pituus:  220 m  
Leveys:  80 m  
Rantaviiva:  0,484 km  
Pinta-ala:  1,075 ha  
Saaria:  ei saaria 
 fiLehmälammi 
Lehmälammi  on Keski-Suomessa Äänekoskella  Mäkikylän lähellä sijaitseva lampi.
Maantietoa

Lampi on 220 metriä pitkä, 80 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Lanneveden alueeseen (14.651) se kuuluu. Lammen vedenpinnan korkeus on 178,4 metriä mpy.
Clément Fecteau

Clément Fecteau (20. huhtikuuta 1933 – 31. joulukuuta 2017) oli kanadalainen roomalaiskatolinen piispa. Hänet vihittiin papiksi Québecin arkkihiippakuntaan 16. kesäkuuta 1957 ja nimitettiin sen vihkipiispaksi sekä Talaptulan titulaaripiispaksi 17. kesäkuuta 1989. Piispaksi vihkiminen seurasi 20. lokakuuta. Pääkonsekraattorina toimi Louis-Albert Vachon, jota avustivat Jean-Paul Labrie ja Marc Leclerc.
Fecteau sai 10. toukokuuta 1996 nimityksen Sainte-Anne-de-la-Pocatièren hiippakunnan piispaksi, jona hän toimi, kunnes jäi eläkkeelle 18. lokakuuta 2008.
Comoé

| Comoé |
| --- | --- |
 Banforan vesiputous
 Provinssin sijainti Burkina Fasossa
Valtio:  Burkina Faso
Hallintoalue:  Cascades
Departementteja:  9
Hallinto:  
 – hallinnollinen keskus:  Banfora
Pinta-ala:  15 277 km²
Väkiluku (2006):  400 534
Comoé on yksi Burkina Fason provinsseista. Se sijaitsee maan lounaisosassa Cascadesin alueella. Comoén pääkaupunki on Banfora (106 815 asukasta). Vuoden 2006 väestönlaskennan mukaan provinssissa asuu 400 534 asukasta.
Comoén departementit

Banfora
Bérégadougou
Mangodara
Moussodougou
Niangoloko
Ouo
Sidéradougou
Soubakaniédougou
Tiéfora
Aiheesta muualla

Kuvia tai muita tiedostoja aiheesta Comoé Wikimedia Commonsissa
Burkina Fason provinssit
Balé
Bam
Banwa
Bazèga
Bougouriba
Boulgou
Boulkiemdé
Comoé
Ganzourgou
Gnagna
Gourma
Houet
Ioba
Kadiogo
Kénédougou
Komondjari
Kompienga
Kossi
Koulpélogo
Kouritenga
Kourwéogo
Léraba
Loroum
Mouhoun
Nahouri
Namentenga
Nayala
Noumbiel
Oubritenga
Oudalan
Passoré
Poni
Sanguié
Sanmatenga
Séno
Sissili
Soum
Sourou
Tapoa
Tuy
Yagha
Yatenga
Ziro
Zondoma
Zoundwéogo
Clément Grenier

Clément Grenier (s. 7. tammikuuta 1991 Annonay) on ranskalainen jalkapalloilija. Hän on pelipaikaltaan keskikenttäpelaaja. Hän pelaa Espanjan La Ligan Mallorcassa. Aiemmin hän on edustanut Ranskan Ligue 1:ssä Lyonia, Guingampia ja Rennesiä sekä Italian Serie A:ssa puoli vuotta lainasopimuksella Romaa.
Grenier voitti Ranskan cupin vuonna 2012 Lyonin ja vuonna 2019 Rennesin joukkueessa.
Grenier saavutti Ranskan joukkueessa hopeaa alle 17-vuotiaiden Euroopan-mestaruuskilpailuissa vuonna 2008. Hän pelasi joukkueensa kaikki viisi ottelua ja teki maalin tasapeliin päättyneessä alkulohko-ottelussa Espanjaa vastaan. Hän voitti Ranskan joukkueessa alle 19-vuotiaiden Euroopan-mestaruuden vuonna 2010. Hän pelasi lopputurnauksessa kolmen alkulohko-ottelun avauskokoonpanossa mutta ei päässyt kentälle enää välierässä eikä loppuottelussa. Mestarijoukkueeseen kuuluivat muun muassa myöhemmät tähtipelaajat Antoine Griezmann ja Alexandre Lacazette. Alle 20-vuotiaiden maailmanmestaruuskilpailuissa 2011 Grenier pelasi neljänneksi sijoittuneen joukkueensa kaikki seitsemän ottelua.
Grenier pelasi Ranskan A-maajoukkueessa viisi ystävyysottelua kesäkuusta 2013 kesäkuuhun 2014. Hänet valittiin Ranskan joukkueeseen vuoden 2014 MM-kilpailuihin mutta hän jäi loukkaantumisen vuoksi pois turnauksesta.
Citizen Watch

| Citizen Watch Co>  |
| --- | --- |

Tunnuslause:  Better starts now Parempi alkaa nyt
Yritysmuoto:  pörssiyhtiö
ISIN:  JP3352400000
Perustettu:   1918 nimellä Shokosha Watch Research Institute.   Nykyisen nimensä yritys otti käyttöön 28. toukokuuta 1930.
Puheenjohtaja:  Makoto Umehara
Kotipaikka:   Nishitōkyō, Tokio, Japani
Toimiala:  Elektroniikkateollisuus
Tuotteet:  Kellot ja kellojen osat, teollisuusinstrumentit, korut, sekä muu elektroniikka.
Henkilöstö:  17 987
Emoyhtiö:  Citizen Holdings Co.
Kotisivu:  Citizen Japani Citizen Suomi
Infobox OKVirheellinen NIMI-arvo: 
Citizenin pääkonttori Tokiossa.
Citizen Attesa
Citizen Watch Co. on japanilainen yritys ja yksi maailman suurimmista kellovalmistajista. Kellotehdas on alun perin perustettu nimellä Shokosha Watch Research Institute vuonna 1918. Nykyisen nimensä se otti 28. toukokuuta 1930. Nimi on peräisin vuonna 1924 myyntiin tulleesta taskukellosta. Tämä taskukello annettiin lahjaksi Tokion silloiselle pormestarille, Gotō Shinpeille, joka ehdotti nimeä Citizen. Taustalla oli se, että Gotō toivoi kellosta tulevan mahdollisimman monen tavallisen kansalaisen käyttämä ja arvostama.
Citizen on tunnettu muun muassa Eco-Drive-kelloistaan, jotka toimivat aurinkopaneelilla.
Perinteisten analogisten kellojen ohella toinen tunnettu Citizenin kellotyyppi on Ana-Digi, joissa on analogisen osoitinnäytön alapuolella pieni digitaalinen näyttö. Alkuperäisessä kellossa oli iso digitaalinäyttö ja sen ohella pieni analogianäyttö. Silloin kellon nimi oli Digi-Ana. Citizen kuitenkin käänsi nämä toisinpäin huomattuaan osoitinnäytön paremman käytännöllisyyden (esimerkiksi auringonvalossa). Digitaalinäytössä on monia toimintoja kellonajan näyttämisen lisäksi, esimerkiksi päivämäärä, herätys ja sekuntikello. Kellotaulun sisällä digitaalinäytön yläpuolella on pieniä polttimoita, joilla näytön voi valaista pimeässä. Ana-Digistä tuli 1980-luvulla kaikkien aikojen suosituin kello Suomessa ja sitä myytiin useina vuosina kymmeniä tuhansia kappaleita.
Kellojen lisäksi Citizen valmistaa myös taskulaskimia sekä esimerkiksi kannettavia televisioita ja tietokoneiden tulostimia.
Citizen osti yhdysvaltalaisen Bulovan vuonna 2008, kasvaen samalla maailman suurimmaksi kellovalmistajaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Citizen Watch Co. (englanniksi)
Citizen Systems Europe (Arkistoitu – Internet Archive) (englanniksi)
Lapuan junaturma (joulukuu 1986)

| Lapuan junaturma |
| --- | --- |
Päivämäärä:  6. joulukuuta 1986
Aika:  20.23
Paikka:  Lapuan rautatieasema
Valtio:  Suomi
Rataosa:  Seinäjoki–Oulu
Liikennöitsijä(t):  Valtionrautatiet
Sijainti:  62°58′16″N, 023°00′50″E
Turman kuvaus:  raiteilta suistuminen
Turman syy:  ylinopeus poikkeavalle raiteelle asetetussa vaihteessa
Tiedot
Junia osallisena:  1
Juna(t):  EP 57 (Lapponia)
Matkustajia yht.:  n. 200
Loukkaantuneita:  2
Lapuan junaturma tapahtui Suomen itsenäisyyspäivänä 6. joulukuuta 1986. Helsingistä Ouluun matkalla ollut erikoispikajuna EP 57 Lapponia suistui raiteilta saapuessaan Lapuan asemalle, noin 23 kilometriä Seinäjoelta lähdön jälkeen. Onnettomuudessa loukkaantui kaksi henkilöä, junassa oli noin 200 matkustajaa ja junamiehistön jäsentä. Onnettomuus tapahtui lauantai-iltana kello 20.23.
Tapahtumien kulku ennen onnettomuutta

Erikoispikajuna Lapponia lähti Helsingistä aikataulun mukaisesti kello 16.00 Tampereen, Parkanon ja Seinäjoen kautta kohti Oulua. Juna jäi Tampereen ja Parkanon välisellä rataosuudella myöhään aikataulustaan noin 35 minuuttia, syynä oli lumituiskun aiheuttama vaihteen toimintahäiriö Karhejärven liikennepaikalla. Juna saapui Seinäjoelle kello 20.00, jossa siihen vaihtui veturimiehistö. Juna lähti Seinäjoelta noin kello 20.09.
Aiemmin onnettomuuspäivänä kova tuuli ja runsas lumisade haittasivat junaliikennettä Seinäjoen pohjoispuolella. Muun muassa Lapualla runsas lumisade oli tukkinut ratapihan pohjoispäässä olevan pääraiteen vaihteen siten, ettei sitä voitu kääntää Seinäjoen liikenteenohjauskeskuksen kauko-ohjauksella. Tämän vuoksi onnettomuuspäivänä kaikki junat ajettiin Lapualla pitkin raiteita 1 ja 2, jonne kuljettiin ns. lyhyiden vaihteiden kautta. Näiden vaihteiden poikkeavassa raiteessa suurin sallittu nopeus on 35 km/h. Liikenteenohjaus turvasi Lapponialle kulkutien Lapuan ohitse pitkin raidetta 1. Normaalisti EP 57 käytti Lapualla raidetta 5, joka oli suora kulkutie ja jolla nopeusrajoitus oli 120 km/h.
Onnettomuus

Lumisade oli jo lakannut Lapponian lähestyessä Lapuan liikennepaikan eteläpuolella olevaa esiopastinta EoA nopeudella 140 km/h. Esiopastin sijaitsi noin 1 870 metriä ennen poikkeavalle raiteelle käännettyä vaihdetta, ja esiopastimessa oli vilkkuva vihreä valo. Tuolloin voimassa olleen junaturvallisuussäännön mukaan esiopastimen vihreä vilkkuva valo tarkoitti, että veturinkuljettajan on vähennettävä nopeutta edessä olevien vaihteiden vuoksi.
Sekä Lapponian veturinkuljettaja että koneapulainen ilmeisesti tulkitsivat esiopastimen näyttämän opasteen väärin, sillä juna jatkoi matkaansa nopeudella 140 km/h. Esiopastimen kohdalla kuljettaja otti tehot pois ja hiljensi nopeuteen 120 km/h, joka oli Lapuan ratapihalla pääraiteessa olevan kaarteen nopeusrajoitus.
Vasta junan tullessa lähes Lapuan liikennepaikkaa suojaavan pääopastimen kohdalle (680 metriä ennen ensimmäistä vaihdetta) sekä kuljettaja että koneapulainen havaitsivat pääopastimessa keltaisen valon yhdessä vihreän valon kanssa. Pääopastimen opaste vihreä+keltainen valo tarkoittaa, että edessä oleva kulkutie on asetettu poikkeavan raiteen kautta ja että suurin sallittu nopeus on 35 km/h. Tällöin kuljettaja oli suorittanut hätäjarrutuksen.
Juna ohjautui ratapihan eteläpään vaihteissa vasemmalle ja putosi kiskoilta. Veturin etummainen teli pysyi kiskoilla, mutta takimmainen teli putosi kiskoilta heti toisen vaihteen sivuuttamisen jälkeen. Kaikki junan seitsemän vaunua putosivat kiskoilta mutta pysyivät pystyssä. Juna pysähtyi siten, että veturin keula oli kulkenut suistuneena noin 260 metrin päähän suistumiskohdasta mitattuna.
Onnettomuudessa vaurioitui rataa noin 230 metrin matkalta, mukaan lukien neljä vaihdetta, yksi opastin, raiteensulku, laitekaappi sekä yksi sähköradan ajojohtopylväs. Junasta vaurioita kärsivät veturin ja vaunujen telit, vetolaitteet, alustarakenteet sekä vaunujen päädyt. Vahinkojen kokonaiskustannukset olivat noin 1,6 miljoonaa markkaa.
Onnettomuuden tutkinnasta

Lapuan junaturmaa tutkittiin suuronnettomuuden vaaratilanteena.
Onnettomuuden tutkintalautakunta ei löytänyt Lapuan liikennepaikan turvalaitteista sellaista vikaa, joka oli sallinut opastimien virheellisen näytön Lapponian lähestyessä Lapuan asemaa. Tutkimusten perusteella varmistetun laitteiston hetkellinen vikaantuminen siten, että vika poistuisi itsestään oli mahdotonta. Johtopäätös oli, että opastimet näyttivät asianmukaisia opasteita EP 57:lle.
Onnettomuuden tutkinnasta > Onnettomuuden syyt

Onnettomuuden syntyyn vaikuttaneita osatekijöitä oli useita. Niistä tärkeimpänä on pidettävä poikkeuksellista liikennetilannetta Lapualla, jolloin kaikki junat jouduttiin ajamaan hitaiden (35 km/h) vaihteiden kautta. Normaalisti onnettomuusjuna EP 57 sivuutti Lapuan pysähtymättä pääraidetta pitkin nopeudella 120 km/h.
Esiopastimen toiminnasta ei löydetty mitään vikaa. Oli siis todennäköistä, että veturimiehistö tulkitsi vilkkuvan vihreän valon merkityksen väärin. Veturinkuljettajat kertoivat tutkijoille esiopastimen näyttäneen kiinteää vihreää valoa, mutta kuljettaja kertoi myöhemmin, ettei hän muista varmuudella, oliko valo kiinteä vai vilkkuva. Molemmat kuitenkin havaitsivat pääopastimen keltaisen valon, joka varoitti raiteenvaihdosta, sekä vaihteen kohdalla olevan poikkeavaa raidetta osoittavan vaihteenopastimen.
Tapahtuma-aikaan Suomessa käytössä olleessa opastinjärjestelmässä esiopastimia oli kahdenlaisia: ns. kaksitoimisia ja kolmitoimisia. Kaksitoimisissa vihreä valo oli aina vilkkuva, kun kolmitoimisessa se saattoi olla joko vilkkuva tai pysyvä, kuten Lapualla. Pysyvä vihreä tarkoitti, että seuraava opastin näyttää aja-opastetta ja juna saa jatkaa suurimmalla sallitulla nopeudella. Vilkkuva vihreä tarkoitti kolmitoimisessa esiopastimessa varoitusta poikkeavalle raiteelle asetetusta vaihteesta, kaksitoimisessa vilkkuva vihreä tarkoitti seuraavan opastimen näyttävän jotain ajon sallivaa opastetta. Lapuan esiopastimet olivat kolmitoimisia.
Seinäjoen liikenteenohjaaja oli yrittänyt radiopuhelimella viiteen otteeseen varoittaa Lapponian veturimiehistöä raiteenvaihdosta Lapualla siinä kuitenkaan onnistumatta. Tähän oli syynä Seinäjoen tukiaseman toimintahäiriö. Liikenteenohjaaja ei kokeillut radioyhteyttä Härmän tukiaseman kautta, mitä kautta yhteydenotto todennäköisesti olisi onnistunut. Tämän ilmoituksen tekeminen oli liikenteenohjaajan kannalta vapaaehtoista, sillä kauko-ohjatuilla rataosilla junaa kuljetetaan näkyvien opasteiden mukaan, eikä poikkeuksellisista raiteenvaihdoista ilmoiteta radiopuhelimella sellaisille junille, jotka eivät pysähdy matkustajapalvelun vuoksi.
Onnettomuuden tutkinnasta > Onnettomuuden seuraukset

Onnettomuudella oli myös vakavia seurauksia. Kun onnettomuusjunan vaunuja oltiin 12. joulukuuta 1986 siirtämässä Seinäjoelta Helsinkiin erikoiskuljetuksena, tapahtui toinen junaonnettomuus Turengin asemalla, Hämeenlinnan eteläpuolella. Tässä onnettomuudessa Lapuan onnettomuusjunan vaunuja kuljettaneen junan perässä ajaneen tavarajunan perään törmäsi toinen tavarajuna, jonka veturimiehistö loukkaantui.
Onnettomuuksien seurauksena tutkintalautakunta esitti, että automaattisen kulunvalvontajärjestelmän käyttöönoton periaatepäätös toteutettaisiin mahdollisimman pian. Samoin tutkintalautakunta esitti opastinjärjestelmien uudistamista siten, että esiopastimen opasteet olisivat aina yksiselitteisiä, ja kaksitoimiset esiopastimet korvattaisiin kaikilla liikennepaikoilla kolmitoimisilla. Esiopasteet uusittiin opastinjärjestelmän kokonaisuudistuksen yhteydessä 1990-luvun aikana.
Aiheesta muualla

Lapuan ja Turengin junaturmat Ylen Elävä arkisto
Suistuneiden vaunujen sijainti ratapihalla.